Учесници Српско-турских ратова (1876-1878) из Губереваца
Учесници Српско-турских ратова (1876-1878) из Губереваца забележени су на надгробним споменицима и крајпуташима у овом драгачевском селу.

Борци пали у ратовима 1876-1878. 
Крајпуташ Танасију Плазини (†1876) (Губеревци)
 Овај споменик показује
 ТАНАСИЈА ПЛАЗИНУ
 из Губереваца
 Бившег воиника народне воиске
 кои поживи 21 Г.
 А погибе на Ступскои чесми
 20 Јулија 1876 год.
 Оваи споменик подигоше му
 браћа Здравко и Светозар.

Крајпуташ Ненаду Плазини (†1876) (Губеревци)
 Приђи ближе мили србски роде
 куда иташ, постои мало овде
 да разумеш спомен оваи
 кои показуе воиника
 1-ог Батаљона 4-те чете
 НЕНАДА
 сина Илие Плазине
 из Губереваца
 коие за владе књаза Милана Обреновића IV
 12 августа 1876 г. у рату погинуо.
 И бог да му душу прости.
 Оваи спомен подигоше му
 братучед Димитрије
 и супруга Станика.

Кенотаф Ракети Ракићевићу (†1876) (Губеревци – Ракићевића гробље)
 Оваи знак показује краброг Србина
 РАКЕТУ РАКИЋЕВИЋА
 из Губереваца
 бившег воиника I класе народње воиске
 I батаљона I чете
 кои часно поживи 30 год.
 а на Шиљеговцу у селу Здравињу
 30 септембра 1876 год.
 за отечество борећи се
 од Турака погибе.
 Бог да му душу прости.
 Оваи му спомен подиже
 његова жена Разуменка са синовима.

Преживели ратове 1876-1878. 
Споменик Максиму Стјепановићу (†1898) (Губеревци – Страњанчевића/Горње Кнежевића гробље)
 У овом мрачном гробу
 почивају земни остатци
 МАКСИМА СТЈЕПАНОВИЋА
 ковача и житеља Горачког
 бив[ши] каплар у војсци ратног времена
 кои поживи 46 г.
 а престави се 19 марта 1898 год.
 Бог да му душу прости.
 Овај му знак подиже
 верна супруга Роса
 15 јуна 1898 год.

Споменик Димитрију Плазини (†1901) (Губеревци – Плазинића гробље)
 У овом мрачном гробу
 почивају земни остатци
 ДИМИТРИЈА ПЛАЗИНЕ
 из Губереваца
 војник ратног времена 1876. и 7. и 8. год.
 Кои частно поживи 53 г.
 А престависе 7 јануара 1901. год.
 Бог да му душу прости.
 Овај спомен подигоше
 његови синови Радојко и Мијат.

Споменик Јанићију Радосављевићу (†1923) (Губеревци – Страњанчевића/Горње Кнежевића гробље)
 Овде почива тело пок.
 ЈАНИЋИЈА РАДОСАВЉЕВИЋА
 из Горачића
 који као часан и поштован грађанин
 ратник старог турског рата 1876 и 1877 Г.
 Поживи свог живота 92 г.
 и умро 1923 год. 3 јуна.
 Бог да му душу прости.
 Овај споменик подиже
 сна Катарина
 и његов благодарни унук Рајко.

Споменик Тодору Ракићевићу (†1923) (Губеревци – Ракићевића гробље)
 Овде почива ратник
 ТОДОР РАКИЋЕВИЋ
 из Губереваца
 био у рату турском
 за владе књаза Милана Обреновића IV
 у 1875-1877 Г.
 Рођен 1840
 умро 9 децембра 1923 г.
 Спомен подиже Миљко.

Споменик Авраму Ћендићу (†1933) (Губеревци – Ћендића гробље)
 У овом мрачном гробу
 вечни сан борави
 АВРАМ ЋЕНДИЋ
 из Губереваца
 дугогодишњи кмет
 и председник општине Горачке
 и ратовао је с Турцима 1876-7-8 Г.
 Одликован сребрним орденом
 и унапређен у чин мајора.
 Поживи у грађанству
 као добар домаћин 84 г.
 Умре 24 новембра 1933 г.
 Бог да му душу прости (...)

Напомене

Извор 
 Маринковић Радован М; Зоран Маринковић, Вековања Горачића, Губереваца и Живице, Библиотека општине Лучани - Гуча, Горачићи; Гуча, 2015.
Драгачевски епитафи
Српско-турски ратови (1876-1878)